কিন্তু এখন তাতে কার্যকর কিছু হওয়ার সম্ভাবনা কমই দেখছে তারা। আইসিসির পরিবর্তিত নিয়ম অনুযায়ী পরীক্ষাতেও কোনো একটা ডেলিভারি সঠিক মনে না হলে অ্যাকশন অবৈধ ঘোষণা করা হতে পারে। আইসিসির প্লেয়িং কন্ডিশনে প্রায়ই বিভিন্ন সংশোধনী অন্তর্ভুক্ত হয়। হয়তো এই নিয়মটাও নতুন ঢুকেছে। রিভিউ চাওয়ার সিদ্ধান্তে মনে হচ্ছে, তাসকিনের ব্যাপারে গতকালের শক্ত অবস্থান থেকে কিছুটা হলেও সরে এসেছে বিসিবি। কারণ, বিসিবি চাচ্ছিল রিভিউ বা পুনর্বাসন ও পুনঃপরীক্ষার প্রথাগত পথে না গিয়ে বিশেষ ব্যবস্থায় অল্পসময়ের মধ্যেই সমস্যার ইতিবাচক সমাধান করতে।